Marie Bochet

Marie Bochet (født 9. februar 1994 i Chambéry) er en fransk alpinist, som har vunnet flere paralympiske gullmedaljer og VM-gull.

Bochet er født uten venstre arm, og konkurrerer i klassen LW6/8-2. Hun begynte med skisport da hun var 5 år gammel, og ble «oppdaget» av det franske handicapidrettsforbundet da hun var 11 år gammel, som en potensiell eliteutøver. Hun debuterte internasjonalt i 2008.

 Idrettskarriere 
Hun deltok i sitt første Paralympics ved Paralympiske vinterleker 2010 i Vancouver, kun 16 år gammel. Hun fikk to 4.-plasser som beste resultat; i slalåm og superkombinasjonen. I tillegg kom hun på 7.-plass i storslalåm, og 8.-plass i utfor og super-G.

Ved VM i alpint for funksjonshemmede 2011 vant hun storslalåm, og kom på 2.-plass i både utfor og super-G, bak hhv. Andrea Rothfuss og Solène Jambaqué. Frankrike vant også lagkonkurransen, der hun deltok sammen med Vincent Gauthier-Manuel, Nicolas Berejny, Cyril More og Yohann Taberlet. Hun vant også verdenscupen sammenlagt for sesongen 2010/11.

I verdenscupen 2011/12 vant hun slalåm sammenlagt, og hun kom på 2.-plass i storslalåm, bak Andrea Rothfuss.IPC - IPC Alpine Skiing Points Winter Season 2011/12 World Cup Individual Rankings, besøkt 1. juli 2014. Hun kom også på 2.-plass i super-G, men vant superkombinasjonen. Hun deltok også i europacupen 2011/12, der hun kom på 2.-plass i superkombinasjonen. I tillegg kom hun på 4.-plass i slalåm, 6.-plass i storslalåm, 4.-plass i super-G og 7.-plass i utfor.IPC - IPC Alpine Skiing Points Winter Season 2011/12 Europa Cup Individual Rankings, besøkt 1. juli 2014.

Ved VM i alpint for funksjonshemmede 2013 vant hun alle øvelsene hun deltok i. Hun vant utfor, slalåm, storslalåm, super-G og superkombinasjonen. I verdenscupen 2012/13 vant hun utfor, delt med Andrea Rothfuss, og hun kom på 2.-plass i slalåm og storslalåm.IPC - ''IPC Alpine Skiing Points Winter Season 2012/13 World Cup Individual Rankings, besøkt 1. juli 2014. Hun vant både utfor, super-G og superkombinasjonen ved europacupen 2012/13, og hun kom på 2.-plass i slalåm og storslalåm, igjen bak Andrea Rothfuss.IPC - IPC Alpine Skiing Points Winter Season 2012/13 Europa Cup Individual Rankings, besøkt 1. juli 2014.

Hun deltok ved Paralympiske vinterleker 2014 i Sotsji i Russland, der hun vant både utfor, storslalåm, superkombinasjonen og super-G. Hun var Frankrikes flaggbærer ved avslutningsseremonien.

Verdenscupen i alpint 2013/14 endte med seier i slalåm og storslalåm, 2.-plass i utfor bak russiske Inga Medvedeva, og 3.-plass i super-G. I superkombinasjonen kom hun på 4.-plass.- IPC Alpine Skiing Points Winter Season 2013/14 World Cup Individual Rankings, besøkt 1. juli 2014. I europacupen 2013/14 vant hun superkombinasjonen, men endte på 4.-plass i slalåm og delt 8.-plass i storslalåm.IPC - IPC Alpine Skiing Points Winter Season 2013/14 Europa Cup Individual Rankings, besøkt 1. juli 2014.

Etter de paralympiske vinterlekene i 2018, der hun vant fire gullmedaljer, ble Bochet forfremmet til offiser av Æreslegionen.

 Utmerkelser 
 2014 - Laureus World Sportsperson of the Year with a Disability

 Referanser 

 Eksterne lenker 


 Profil hos Paralympics 2014 i Sotsji 

Kategori:Personer fra Chambéry
Kategori:Franske handikappidrettsutøvere
Kategori:Franske alpinister
Kategori:Paralympiske mestere for Frankrike
Kategori:Verdensmestere i alpint
Kategori:Deltakere for Frankrike under Paralympiske vinterleker 2010
Kategori:Alpinister under Paralympiske vinterleker 2010
Kategori:Deltakere for Frankrike under Paralympiske vinterleker 2014
Kategori:Alpinister under Paralympiske vinterleker 2014
Kategori:Deltakere for Frankrike under Paralympiske vinterleker 2018
Kategori:Alpinister under Paralympiske vinterleker 2018
Kategori:Deltakere for Frankrike under Paralympiske vinterleker 2022
Kategori:Alpinister under Paralympiske vinterleker 2022